2.pielikums

 Informatīvajam ziņojumam

**Pašvaldību padotībā esošu profesionālās izglītības iestāžu (PII) finansēšanas modeļi\***

\*pedagogu algas visos variantos tiek finansētas no valsts budžeta

*Galvenie kritēriji: profesionālās izglītības pieejamība, finanšu un materiālo resursu racionāla izmantošana*

*(visa veida izglītības iestāžu optimizācijas pašvaldībās nodrošināšana,vienotas izglītības iestāžu infrastruktūras izveide, pašvaldību motivēšana pārņemt profesionālās izglītības iestādes savā padotībā)*

1.modelis. Finansējums atbilstoši spēkā esošajiem tiesību aktiem

|  |  |  |  |
| --- | --- | --- | --- |
| Valsts budžets  | Pašvaldību budžets | „+” | „-” |
| Atbilstoši Izglītības likuma 59.panta pirmajai daļai valsts izglītības iestādes tiek finansētas no valsts budžeta saskaņā ar gadskārtējo valsts budžeta likumu, bet pašvaldību izglītības iestādes finansē no pašvaldību budžetiem | PII finansē no attiecīgās pašvaldības budžeta. | * Netiek tērēti valsts budžeta līdzekļi pašvaldību padotībā esošo profesionālās izglītības programmu finansēšanai.
 | * Pašvaldības nav ieinteresētas PII attīstībā, konkurence par izglītojamo pēc pamatskolas beigšanas.
* Neracionāli tiek izmantotas valsts un pašvaldību profesionālās izglītības iestāžu ēkas.
* Slēdzot nelielās valsts PII, mazināsies profesionālās izglītības pieejamība, netiks izmantota infrastruktūra, palielināsies bezdarbs un sociālā depresija.
* Var tikt iznīcinātas arī PII, kurās ir investēti ievērojami valsts un ES finanšu resursi.
 |

**2.modelis. Pašvaldību savstarpējie norēķini**

|  |  |  |  |
| --- | --- | --- | --- |
| Valsts budžets  | Pašvaldību budžets | „+” | „-” |
|  | PII finansē no attiecīgās pašvaldības budžeta, kā arī darbojas pašvaldību savstarpējie norēķini  | * Valstij nav finansiālu saistību pret pašvaldību padotībā esošām PII.
* Tiktu atrisināts pašvaldību padotībā esošo PII finasēšanas jautājums, kurām pietrūkst līdzekļu mācību procesa nodrošināšanai(Mālpils PV, Bebrenes PV).
 | * Nav nodrošināta vienota pieeja PII finansēšanā (par valsts padotībā esošām PII nav norēķinu, par pašvaldību padotībā esošām PII – ir)
* Pašvaldībām pietrūkst finnašu līdzekļu un bieži vien arī nepieciešamības maksāt par profesionālās izglītības ieguvi - ierobežota prof. izglītības pieejamība.
* Dažādās izglītības programmu izmaksas veicinās pašvaldību izvēli par labu „lētajām” programmām.
* Mazināsies „dārgo” programmu pieejamība.
* Valstij ir ierobežotas iespējas ietekmēt izglītojamo skaitu.
 |

3. modelis. „Kaimiņu” modelis

(Lietuvas un Igaunijas modelis)

|  |  |  |  |
| --- | --- | --- | --- |
| Valsts budžets  | Pašvaldību budžets | „+” | „-” |
| Valsts 100% apmērā finansē visu PI programmu īstenošanu atbilstoši finanšu normatīvam(„izglītojamā grozs”) | Pašvaldība var piedalīties PII finansēšanā.  | * Finansējums tiek paredzēts atbilstoši finanšu normatīvam vienam audzēknim tādā pašā apjomā kā valsts PII.
* Sabalansēts vispārējās vidējās un profesionālās izglītības izglītojamo skaits.
* Racionāli izmantota visu iestāžu infrastruktūra.
 | * Valstij trūkst līdzekļu finansējuma nodrošināšanai.
 |

4.modelis. Finanšu ministrijas piedāvātais modelis (profesionālās izglītības programmās nodalīt vispārizglītojošos un profesionālos mācību priekšmetus)

|  |  |  |  |
| --- | --- | --- | --- |
| Valsts budžets  | Pašvaldību budžets | „+” | „-” |
| Valsts pasūta un apmaksā konkrētu profesionālās izglītības programmu īstenošanu, finansējot tikai profesionālās izglītības priekšmetus atbilstoši finanšu normatīvam | Pašvaldības finansē tikai vispārējās izglītības mācību priekšmetus, par tiem var tikt veikti pašvaldību savstarpējie norēķini. | * Pašvaldībām ir iespēja pretendēt uz profesionālās izglītības programmu īstenošanai nepieciešamo finansējumu no valsts budžeta.
* Pašvaldības ieinteresētas piedāvāt arī profesionālās izglītības programmas.
* Pašvaldības tiks motivētas kompleksi plānot skolu tīklu.
 | * Sarežģīti aprēķināt „vispārējās izglītības” daļu. Normatīvie akti , kas nosaka finansējuma aprēķinus visai programmai, nevar atrisināt finanšu sadali vispārējam un profesionālajam blokam.
* Profesionālās vidējās izglītības programmas nodrošina tikai minimālo obligāto daļu no vispārējās vidējās izglītības standarta, lai izglītojamie varētu nokārtot centralizētos eksāmenus, bet pārējie vispārizglītojošie priekšmeti saistīti ar profesijas apguvi.
* Vispārizglītojošajiem un profesionālajiem mācību priekšmetiem

jāveido starppriekšmetu saikne, jo atsevišķus profesionālos mācību priekšmetus nevar mācīt bez vispārizglītojošo priekšmetu atsevišķu tēmu apguves.• Radīsies problēmas mācību prakses (praktisko nodarbību) nodrošināšanai mācību laikā, moduļu pieejas ieviešanā profesionaļās izglītības programmu apguvē.• Problēmas ar vienotu valsts atzītu dokumentu pec izglītības programmas apguves. Piemēram, pēc profesionālās vidējās izglītības programmas apguves izglītojamajam jāsaņem diploms par profesionālo vidējo izglītību.* Programmu dalījums sarežģī izglītojamo nedēļās slodzes nodrošinājumu PII.
* Izglītības programma ir vienots kopums un tās mērķis ir sagatavot kvalificētus speciālistus atbilstoši darba tirgus prasībām, tāpēc ir nepieciešamas abas daļas kā vienots kopums(veselums).
 |

**5.modelis. Konsolidētais finansēšanas modelis**

|  |  |  |  |
| --- | --- | --- | --- |
| Valsts budžets  | Pašvaldību budžets | „+” | „-” |
| Valsts sedz starpību atbilstoši finanšu normatīvamvirs „k–1,0” | Pašvaldības finansē vidējās pakāpes izglītības programmas atbilstoši normatīvam „k–1,0”, kā arī var darboties pašvaldību savstarpējie norēķini | * Valsts papildu dotācija „ dārgajām” atbalstāmo nozaru programmām novērsīs atšķirības dažādu programmu pieejamības nodrošinājumā.
* Pašvaldības tiks motivētas kompleksi plānot izglītības iestāžu tīklu, t.sk. pārņemt PII un veidot izglītības iestādes, kuras piedāvā integrētas izglītības programmas.
* Rosina uz solidāru atbildību par profesionālo izglītību.
 | * Latvijas Pāsvaldību savienība neatbalsta šo modeli, jo pašvaldībām nav līdzekļu profesionālās izglītības programmu finansēšanai, norādot, ka tā ir valsts funkcija.
 |

**6.modelis. Valsts pasūtījums**

|  |  |  |  |
| --- | --- | --- | --- |
| **Valsts budžets** | **Pašvaldību budžets** | **„+”** | **„-”** |
| Valsts finansē 100% pašvaldībām pasūtīto speciālistu sagatavošanu atbilstoši finanšu normatīvam, ievērojot ministrijai attiecīgajam gadam profesionālās izglītības programmas īstenošanai apstiprinātās valsts budžeta dotācijas no vispārējiem ieņēmumiem apmēru, nelielās (līdz 300 izglītojamajiem) pašvaldību padotībā esošās PII | Pašvaldības piedalās infrastruktūras izmantošanā un iespēju robežās piedalās PII infrastruktūras uzturēšanā, tās finansē attiecīgajai pašvaldībai nepieciešamās izglītības programmas.  | * Profesionālās izglītības programmās sadarbībā ar NEP tiek nodrošināta plānveidīga darba tirgum nepieciešamo speciālistu sagatavošana.
* Tiek noteikti vienoti principi finansējuma sadalē valsts un pašvaldību PII.
* Kopīga un vienota valsts un pašvaldību politika profesionālās izglītības īstenošanas nodrošināšanā
* Efektīvi izmantota PII infrastruktūra. Pašvaldībām ir iespēja efektīvi apsaimniekot izglītības infrastruktūru. Valsts tiek atbrīvota no tai nevajadzīgu telpu un teritoriju uzturēšanas un apsaimniekošanas izdevumiem.
* Iespējams radoši, ar moduļu pieeju veidot profesionālās

izglītības programmas atbilstoši darba tirgum.* Saglabāta profesionālās izglītības pieejamība novadu pašvaldībās.
* Izmantota kaimiņvalstu pozitīvā pieredze.
* Ņemta vērā pieredze, ka lielākā daļa pašvaldību (izņēmums ir tikai Jelgavas pilsētas pašvaldība, kas nav vērsusies ministrijā ar lūgumu segt Jelgavas amatu vidusskolas uzturēšanas izdevumus) nespēj nodrošināt profesionālās izglītības iestāžu uzturēšanu un šajā jautājumā agrāk vai vēlāk valstij jāmeklē risinājumi.
 | * Valstij trūkst līdzekļu esošo profesionālās izglītības programmu finansēšanai, uz 10.12.2012. profesionālās izglītības programmu īstenošanas finanšu normatīvs ministrijas padotības profesionālās izglītības iestādēs nodrošināts 87,6% apmērā.
 |

Izglītības un zinātnes ministrs V.Dombrovskis

Iesniedzējs:

Izglītības un zinātnes ministrs V.Dombrovskis

Vizē:

Valsts sekretāre S.Liepiņa

19.06.2013.

921

A.Āboliņa, 67047930, anita.abolina@izm.gov.lv

I.Vārna, 67047714, ina.varna@izm.gov.lv